PATVIRTINTA

Anykščių r. Svėdasų Juozo Tumo Vaižganto gimnazijos direktoriaus 2018 m. rugpjūčio 31 d. įsakymu Nr. V-83A

**ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS**

**PAMOKŲ STEBĖJIMO IR VERTINIMO TVARKOS APRAŠAS**

**I. BENDROSIOS NUOSTATOS**

1. Pamokos stebėjimo ir vertinimo tvarkos aprašas (toliau – Aprašas) parengtas vadovaujantis gimnazijos nuostatais, vadovų pareiginiais nuostatais, ugdomosios priežiūros planais.

**II. PAMOKOS STEBĖJIMO IR VERTINIMO TVARKA**

2. Paskutinę mėnesio savaitę, mokytojų kambaryje yra paskelbiamas ugdomosios veiklos stebėjimo grafikas mėnesiui, kuriame yra nurodomas stebėsenos tikslas ir data, kada lankysis mokytojai, metodinių grupių pirmininkai, klasių vadovai ir švietimo pagalbos specialistai (1 priedas).

3. Gimnazijos direktorius, direktoriaus pavaduotoja ugdymui per mokslo metus stebi ir vertina mokytojų pamokas pagal pamokų stebėjimo ir vertinimo protokolus (2 priedas).

4. Gimnazijos direktorius, direktoriaus pavaduotoja ugdymui po stebėtos pamokos su mokytoju aptaria, kas pamokoje gerai ir ką reikia patobulinti.

5. Mokytojai ir metodinių grupių pirmininkai stebi ir vertina kolegos pamoką pagal pamokos stebėjimo protokolą (2 priedas). Stebėtos ir vertintos pamokos stebėjimo protokolo kopija, atiduodama metodinės grupės pirmininkui ir direktoriaus pavaduotojui ugdymui.

6. Mokytojas ir metodinių grupių pirmininkai po stebėtos kolegos pamokos individualiai su mokytoju po pamokos arba metodinės grupės pasitarime aptaria, kas pamokoje gerai ir ką reikia patobulinti.

7. Klasių vadovai ir švietimo pagalbos specialistai stebi ir vertina kolegos pamoką pagal pamokos stebėjimo protokolą (3 priedas – socialinė pedagogė; 4 priedas – logopedas, specialusis pedagogas; 5 priedas – klasės vadovas). Po stebėtos pamokos individualiai su mokytoju arba metodinės grupės pasitarime aptaria, kas pamokoje gerai ir ką reikia patobulinti. Stebėtos ir vertintos pamokos stebėjimo protokolo kopija, atiduodama metodinės grupės pirmininkui ir direktoriaus pavaduotojui ugdymui.

8. Pamokų stebėjimo ir vertinimo protokolai yra laikomi gimnazijos pavaduotojos ugdymui kabinete.

9. Gimnazijos direktorius ir jo pavaduotoja ugdymui gavę tėvų, švietimo skyriaus ar ŠMM skundą, pamoką stebėti gali prieš tai su skundu supažindinę mokytoją ir jį įspėję.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_